jkorsvik/nowiki_second_scrape_merged huggingface dataset:
Fredrik Kessiakoff

Fredrik Carl Wilhelm Kessiakoff (født 17. mai 1980) er en svensk, tidlige profesjonell, syklist.
Han var opprinnelig terrengsyklist, og vant bronsemedalje i VM i 2006. Kessiakoff valgte før 2009-sesongen å satse på landeveissykling i Fuji-Servetto. I 2010 syklet han for Garmin-Transitions, mens han avsluttet karrieren i Astana.


== Meritter ==


== Referanser ==


== Eksterne lenker ==
(en) Fredrik Kessiakoff – Olympedia 
(en) Fredrik Kessiakoff – Sports-Reference (OL-resultater – arkivert) 
(sv) Fredrik Kessiakoff – Sveriges olympiske komité 
(en) Fredrik Kessiakoff – ProCyclingStats 
(en) Fredrik Kessiakoff – Cycling Archives 
(en) Fredrik Kessiakoff – Cycling Quotient 
(en) Fredrik Kessiakoff – CycleBase 
(en) Offisielt nettsted 
(en) Fredrik Kessiakoff – kategori av bilder, video eller lyd på Commons
Ramona Neubert

Ramona Neubert (født 26. juli 1958 in Pirna, Sachsen, Øst-Tyskland) er en tidligere østtysk mangekjemper. Karrierens høydepunkter er gullmedaljene fra EM 1982 i Athen og VM 1983 i Helsingfors.
Hun har en personlig rekord på 6 935 poeng fra et stevne i Moskva 19. juni 1983.


== Eksterne lenker ==
(de) Ramona Neubert – Munzinger Sportsarchiv 
(en) Ramona Neubert – Olympedia 
(en) Ramona Neubert – Sports-Reference (OL-resultater – arkivert) 
(en) Ramona Neubert – World Athletics 
(en) Ramona Neubert – Track and Field Statistics
Gary Driscoll

Gary Driscoll (født 1946, død 1987 i Ithaca i New York) var en amerikansk trommeslager, mest kjent som medlem av Rainbow i 1975. Han spilte på bandets debutalbum Ritchie Blackmore's Rainbow, og fikk etter innspillingen, sammen med bassisten Craig Gruber og keyboardisten Mickey Lee Soule, beskjed av Ritchie Blackmore om å forlate bandet. 
Driscoll ble først kjent som medlem av bandet Elf, der han i tillegg til Gruber og Soule spilte sammen med Ronnie James Dio og gitarist David Feinstein. Etter tiden i Rainbow var han med i det kortlivede bandet Bible Black sammen med blant andre Craig Gruber, men bandet ble oppløst etter to album. Senere tok han forskjellige «normale» jobber, samt at han jobbet litt som studiomusiker. I 1987 ble han funnet myrdet i sitt hjem i New York.


== Diskografi ==


=== Med Elf ===
1972 Elf
1974 Carolina County Ball
1975 Trying to Burn the Sun
1978 The Gargantuan (samlealbum)
1991 The Elf Albums


=== Med Rainbow ===
1975 Ritchie Blackmore's Rainbow


=== Med Bible Black ===
1980 Ground Zero
1981 Thrasher


== Referanser ==


== Eksterne lenker ==
(en) Gary Driscoll på Discogs 
(en) Gary Driscoll på MusicBrainz 
(en) Gary Driscoll på Encyclopaedia Metallum
Mickey Lee Soule

Mickey Lee Soule (født 6. juni 1946 i Cortland i New York) er en amerikansk keyboardist, mest kjent som medlem av Rainbow i 1975. Etter innspillingen av bandets debutalbum Ritchie Blackmore's Rainbow, fikk han, bassist Craig Gruber og trommeslager Gary Driscoll beskjed av Ritchie Blackmore om å forlate bandet. Før tiden i Rainbow spilte han i Elf sammen med Gruber, Driscoll, vokalist Ronnie James Dio og gitarist David Feinstein.
Soule ble hentet inn til Elf da bandets originale keyboardist Doug Thaler ble skadet i en bilulykke. I samme ulykken mistet gitaristen i bandet, Nick Pantas livet, og ble erstattet av David Feinstein. Etter tiden i Elf og Rainbow har han blant annet spilt sammen med Deep Purple og på Deep Purple-medlemmene Roger Glover og Ian Gillans soloprosjekter.


== Diskografi ==


=== Med Elf ===
1972 Elf
1974 Carolina County Ball
1975 Trying to Burn the Sun


=== Med Rainbow ===
1975 Ritchie Blackmore's Rainbow


=== Med Ian Gillan Band ===
2003 Rarities 1975-1977


== Gjesteopptredener ==
1974 – Roger Glover, The Butterfly Ball and the Grasshopper's Feast
1978 – Roger Glover, Elements
1982 – Eddie Hardin, Circumstantial Evidence
1990 – A'LA Rock, Indulge
2000 – Deep Purple, Live at the Royal Albert Hall
2002 – Roger Glover, Snapshot
2006 – Ian Gillan, Gillan's Inn
2011 – Roger Glover, If Life Was Easy


== Eksterne lenker ==
(en) Mickey Lee Soule på Discogs 
(en) Mickey Lee Soule på MusicBrainz 
(en) Mickey Lee Soule på Encyclopaedia Metallum
Ledbury

Ledbury er en markedsby i Herefordshire i England. Byen ligger øst for Hereford og vest for Malvern Hills. Byen har i henhold til folketellingen i 2011 en befolkning på 9 290 innbyggere.


== Kulturarv ==
Byen har en betydelig rekke gamle bindingsverkhus og trebygninger som står langs Church Lane og High Street. En av Ledburys mest fremragende bygninger er Market House, som ligger i sentrum av byen, bygget i 1647. Andre betydningsfulle bygninger er sognekirken St. Michael and All Angels, The Painted Room («Det malte rom»), som inneholder freskoer fra 1500-tallet, den gamle mellomskolen, den nærliggende slottet (ikke festning) Eastnor Castle, og St. Katherine's Hospital. Sistnevnte ble opprettet en gang rundt 1231 og er et sjeldent bevart eksempel på et sykehuskompleks med hall, kapell, herrehus, fattighus og låve bindingsverk.


== Historie ==
Ledbury er en gammel borough og kan dokumenteres tilbake til Domesday Book (1086), der den ble registrert som Liedeberge og sendte medlemmer til parlamentet under Kong Edward Is styre. Byen har antagelig tatt navnet fra elven Leadon, hvor byen står, og det gammelengelske ordet for hill, «berg».


== Sport ==
Byens lokale fotballag er Ledbury Town FC.


== Referanser ==


== Litteratur ==
Hillaby, Joe (1997): Ledbury: A Medieaval Borough. Ledbury. ISBN 1-904396-37-2.
Hillaby, Koe (2003): St Katherine's Hospital, Ledbury, c1230–1547. Ledbury. ISBN 1-904396-12-7.
Pevsner, Nikolaus; Brooks, Alan ([1963] 2012): The Buildings of England: Herefordshire. New Haven and London. ISBN 978-0-300-12575-7. s. 414–434.
Pinches, Sylvia (2010): Ledbury: A Market Town and Its Tudor Heritage, Phillimore. ISBN-13 978-1-86077-598.
Robinson, Rev.Charles J. ([1872] 2001): A History of the Mansions & Manors of Herefordshire, s. 26n, 51, 111, 191–6, 205, 219, 226, 262–3, 311.


== Eksterne lenker ==
Offisielt nettsted 
(en) Ledbury – kategori av bilder, video eller lyd på Commons 
Ledbury Town Council
Nettsted for slektsforskning i Ledbury
Ledbury i Open Directory Project
Sabine Paetz

Sabine John (født 16. oktober 1957 i Döbeln i Øst-Tyskland) er en tidligere østtysk mangekjemper.
Hun vant sølvmedaljer i syvkamp under EM 1982 i Athen og VM 1983 i Helsingfors, begge gangene bak Ramona Neubert. John kronet karrieren med sølvmedalje i OL 1988 i Seoul.
Hennes bestenotering på 6946 poeng ble oppnådd 6. mai 1984 i Potsdam. I Tyskland er det kun Sabine Braun som har en høyere poengsum. På 100 meter hekk og i lengdehopp var hun helt i verdenstoppen, med personlige rekorder på henholdsvis 12,54 sekunder og 7,12 meter.


== Eksterne lenker ==
(en) Sabine Paetz – Olympics.com 
(en) Sabine Paetz – Olympic.org 
(en) Sabine Paetz – Olympedia 
(en) Sabine Paetz – Sports-Reference (OL-resultater – arkivert) 
(en) Sabine Paetz – World Athletics 
(en) Sabine Paetz – Track and Field Statistics
Anke Behmer

Anke Behmer (født Anke Vater, 5. juni 1961 i Stavenhagen, Mecklenburg-Vorpommern) er en tidligere østtysk friidrettsutøver, som hovedsakelig konkurrerte i sjukamp. Bestenoteringen hennes på 6858 poeng er fra OL 1988 i Seoul (13,20 s – 1,83 m- 14,20 m – 23,10 s – 6,68 m – 44,54 m – 2:04,20 min), hvor hun fikk bronsemedalje.


== Eksterne lenker ==
(de) Anke Behmer – Munzinger Sportsarchiv 
(en) Anke Behmer – Olympics.com 
(en) Anke Behmer – Olympic.org 
(en) Anke Behmer – Olympedia 
(en) Anke Behmer – Sports-Reference (OL-resultater – arkivert) 
(en) Anke Behmer – databaseOlympics.com (arkivert) 
(en) Anke Behmer – World Athletics 
(en) Anke Behmer – Track and Field Statistics
Definisjonsmakt

Definisjonsmakt er et todelt ord som har betydningen at noe eller noen har makt til å skape definisjoner; makt til å få gjennomslag for sin versjon av virkeligheten. Når det er flere definisjoner på et begrep eller oppfatning, vil den som har definisjonsmakt få innflytelse for sin definisjon. En annen måte å uttrykke dette på er at definisjonsmakt er «makt til å omforme subjektive problemer til objektive». Definisjonsmakt kan nærmere forklares som makt til å innvirke på hvem som får tilgang til det offentlige ordskiftet.Definisjonsmakt er en form for ideologisk makt som igjen er en makt over tanker, verdier, følelser og oppfatninger. Makt er ikke nødvendigvis tvang (som ved økonomisk eller militær makt), men i de begreper som gir mening for verden rundt. Definisjonsmakt er i et demokratisk samfunn en form for «myk makt» eller «overtalelsens makt».


== Referanser ==
Galina Murasjova

Galina Murasjova (russisk: Галина Мурашова; født 22. desember 1955 i Vilnius, Litauen) er en tidligere diskoskaster, som konkurrerte for Sovjetunionen. Karrierens høydepunkt er sølvmedaljen i VM 1983 i Helsingfors, bak Martina Opitz. Murasjova har en personlig rekord på 72.14 m fra et stevne i Praha 18. august 1984.


== Referanser ==


== Eksterne lenker ==
(en) Galina Murasjova – Olympics.com 
(en) Galina Murasjova – Olympedia 
(en) Galina Murasjova – Sports-Reference (OL-resultater – arkivert) 
(en) Galina Murasjova – World Athletics 
(en) Galina Murasjova – World Athletics
Gao Jian

Gao Jian (født i Shanghai) er en kinesisk diplomat. Hun var fra  2007 til 2009 Folkerepublikken Kinas ambassadør i Norge og deretter ambassadør til Ungarn (2009-2012). 


== Karriere ==
Før Gao mottok utnevnelsen til Oslo-ambassadør, var hun tredjesekretær ved Kinas ambassade i Burma 1983–85, tilsvarende stilling ved ambassaden i Laos 1987–89, ansatt i Nord-Amerika-avdelingen i kinesisk UD 1989–95, og kanselliråd ved ambassaden i Washington, DC fra 1995 til 1999. Deretter hadde hun ulike lederstillinger i kinesisk UD i Beijing inntil hun ble utnevnt til sin første ambassadørpost i Oslo fra 2007. Etter to år ble hun ambassadør i Ungarn, frem til 2012.


== Eksterne lenker ==
Nettavisen 10.april 2008 – ambassadør Gao Jian advarer Norge mot boikott av Beijing-OL.
Folkets Dagblad Politiken

Folkets Dagblad var en venstresosialistisk, senere kommunistisk og til slutt pro-nazistisk morgenavis som utkom i Stockholm i 1916–1940 og 1942–1945 under forskjellige navn. 
Avisa ble grunnlagt i 1916 under navnet Politiken, av venstrefløyen i Sveriges socialdemokratiska arbetareparti, og første nummer utkom 27. april samme år. Sommeren 1917 ble den organ for Sveriges Socialdemokratiska Vänsterparti (senere Sveriges Kommunistiska Parti), som ble dannet da venstrefløyen i partiet ble ekskludert, og fra 1917-1930 het avisa Folkets Dagblad Politiken. I 1929 ble kommunistpartiet splittet og avisa ble organ for det nye Socialistiska Partiet, og ble fra 1930 kalt Folkets Dagblad som forble navnet så lenge avisa utkom.
Politiken ble først utgitt to, senere tre ganger per uke, og ble en dagsavis i 1917. Den nådde sine høyeste opplagstall tidlig på 1930-tallet med rundt 30 000 eksemplarer hver dag.
Avisas politikk endret seg over årene, og under Nils Flyg endret Folkets Dagblad, seg gradvis til en avis til støtte for det nasjonalsosialistiske Tyskland, og ga på slutten full politisk støtte til tyskerne i andre verdenskrig. Den utkom siste gang 30. august 1940.
Redaktører var: 

Ture Nerman (1916 – 1917)
Carl Lindhagen (1917 – 1918)
Fredrik Ström (1917 – 1919)
Zeth Höglund (1919 – 1924)
Karl Kilbom (1924–1936)
Nils Flyg (1936 – 1940)
Akureyrarkirkja

Akureyrarkirkja er en luthersk kirke i Akureyri, nord på Island. Den ligger i sentrum av byen, på en ås. Den er tegnet av Guðjón Samúelsson, og stod ferdig i 1940. 
Akureyrarkirkja har et spesielt stort 3200-pipers orgel, en unik tolkning av korsfestelsen og et votivskip som henger ned fra taket. Skipet viser til den norrøne tradisjonen med å gi takkegaver for at Gud beskyttet ens kjære som reiste til sjøs. Det ugjennomsiktige vinduet i koret var tidligere i Coventry Cathedral i England.


== Eksterne lenker ==
Offisielt nettsted 
(en) Akureyrarkirkja – kategori av bilder, video eller lyd på Commons
Lily the Pink

«Lily the Pink» er en  engelsk sang. Komigruppen The Scaffold fra Liverpool spilte den inn.  «Lily the Pink» ble utgitt på singlen Parlophone R 5734 18. oktober 1968. Den ble arrangert og dirigert av Mike Vickers. Produsent var Norrie Paramor. B-siden var «Buttons of Your Mind».
Den er basert på folkesangen «The Ballad of Lydia Pinkham». På plateetiketten står det: Trad., arr: McGear, Gorman, McGough.«Lily the Pink ble en overraskelseshit» og lå på en førsteplass på den britiske singlelisten i desember 1968.
Den lå på VG-lista i fem uker i 1969 med en åttendeplass i to uker som beste resultatEn annen versjon var uoffisiell regimentssang til the Royal Tank Corps på slutten av den andre verdenskrig. Den ble også en mindre hit i Nord-Amerika for The Royal Rovers og var hentet fra LP-platen «Tales to Warm Your Mind» (Decca) i 1969.
Sangen har mange in-jokes. Flesteparten av dem har gått lytterne hus forbi. Linjen «Mr. Frears has sticky out ears» refererer til filmregissør Stephen Frears, som tidligere hadde arbeidet med The Scaffold.
Linjen «Jennifer Eckles has terrible freckles» refererer til singlen Jennifer Eckles med The Hollies. Graham Nash fra The Hollies medvirker som backingvokalist på innspillingen. Det samme gjør Elton John og Jack Bruce (fra The Cream) spiller bassgitar.


== Norske versjoner ==
Freddie og Terje Mosnes har skrevet norske tekster.


=== Innspillinger ===
På innspillingen til Nordre Sving Blandede Kor og Orkester er Kjell Karlsen oppført som opphavsmann.
«Dr. E. Wang» lå åtte uker på VG-lista i 1969 med en fjerdeplass i én uke som beste resultat«Bislett spesial» lå elleve uker på VG-lista i 1969 med en andreplass i fire uker som beste resultat.


== Referanser ==


== Kilder ==
Songfacts.com
Francisco Javier Clavijero

Francisco Javier Clavijero (født 9. november 1731 i Veracruz i Mexico; død 2. april 1787 i Bologna i Kirkestaten) var en mexicansk katolsk prest, historiker og forfatter tilhørende jesuittordenen. Hans historiske tibindsverk om det prekolumbianske Mexicos historie ble forfattet på spansk (La Historia Antigua de México), men ble først trykt i 1780/1781 på italiensk (Storia Antica del Messico cavata da' Migliori Storici Spagnuoli, e da' Manoscritti, e dale Pitture Antiche degl' Indiani). I dette verket tilbakeviser han en rekke påstander i to av samtidens andre historieverker av henholdsvis Cornelius Paw og  Guillaume Raynal.


== Liv og virke ==


=== Bakgrunn ===
Francisco Javier Clavijeros var spansk, more var kreol. Fraren arbeidet for sen spanske krone, og ble forflyttet med sin familie fra sted til sted. De fleste av farens posteringer var til steder med dominerende indiansk befolkning. Dette gjorte at sønnen lærte seg språket nahuatl under oppveksten. Famiien bodde blant annet i Teziutlán, Puebla og senere i Jamiltepec, i mixtec-regionen i Oaxaca.
Clavijero ble i ung alder også godt fortrolig med indianske kulturer og levemåter, og interesserte seg for å lære om deres jordbruk, husdyrhold, om mineraler.pålanter og dyreliv. Indianernse satte stor pris på hans interesse og tok ham med til de steder han ønsket å utforske - høye fjell, mørke hiler, daler, kilder og bekker.


=== Prest ===
Etter studier og inntreden i jesuittordenen ble han i 1754 presteviet. Han ble brukt ved ordenens undervisningssteder, og fikk gode arbeidsbetingelser for sione forskningsinteresser. 
I tillegg til La Historia Antigua de México, publiserte pater Clavijero:

Historia de la Antigua o Baja California, Venezia, 1789. Fire bind. Dette er et sammendrag sentrale jesuittmisjonærers virke i Baja California, blant dem Miguel Venegas, Juan María Salvatierra, Eusebio Francisco Kino, Juan de Ugarte, Francisco María Piccolo og Fernando Consag. Dette verket forebgriper ved sin kildebruk mye av moderne historisforskning.
Physica particularis. Essay.
Cursus philosophicus. Doktoravhandling.
En historikk om åpenbaringene av Vår Frue av Guadalupe.
Frutos en que comercia o puede comerciar la Nueva España. Essay.
Mange brev, essays og avhandlinger om meksikansk kultur, naturvitenskap, filosofi og annet.


== Referanser ==


== Litteratur ==
"Clavijero, Francisco Javier". Enciclopedia de México, v. 3. Mexico City, 1987.
García, Rubén, Biobibliografía del historiador Francisco Javier Clavijero, 1931.
Grajales, Gloria, Nacionalismo incipiente en los historiadores coloniales. Estudio historigráfico, 1961.
González, Víctor Rico, Historiadores mexicanos del siglo XVIII. Estudios historiográficos sobre Clavijero, Veytia, Cavo y Alegre, 1949.
Wilcox, David R.; Don D. Fowler (våren 2002). «The beginnings of anthropological archaeology in the North American Southwest: from Thomas Jefferson to the Pecos Conference» (unpaginated online reproduction by Gale/Cengage Learning). Journal of the Southwest. Tucson: University of Arizona Press, on behalf of The Southwest Center, U. of Arizona. 44 (2): 121–234. OCLC 79456398.
Yahya Jammeh

Yahya Jammeh (født 25. mai 1965 i Kanilai i Gambia) er en gambisk politiker fra diolafolket og oberst som var Gambias president i perioden 1994–2017. Han tok makten i et militærkupp i 1994 da Gambias leder siden uavhengigheten, Dawda Jawara, ble styrtet. Jammeh ble valgt til president i et omstridt presidentvalg to år senere. 
I januar 2007 hevdet Jammeh at han kunne kurere aids og astma ved å bruke naturlige urter. Noen pasienter har sagt at de føler seg bedre med hans  behandling, men han har også blitt kritisert for å bruke ikke-vitenskapelige metoder som  har alvorlige konsekvenser.Jammeh har også blitt møtt med avsky i den vestlige verden med sin uttalelse om at han ville sørge for at alle homofile i Gambia vil «få hodet avhugget», og at lovene mot homoseksualitet skulle være mer restriktiv enn i Iran. Jammeh er kjent som en av de mest berømte homofobe i hele verden.I februar 2013, innførte Jammeh fire dagers arbeidsuke for statlige arbeidere, og sa at «Den nye ordningen gir gambiere mer tid til bønn, sosiale aktiviteter og jordbruk – da kan vi gå tilbake til jorda og dyrke det vi spiser og spise det vi dyrker, for en sunn og velstående nasjon.»
I januar 2017 nektet Jammeh å overlate makten til sin etterfølger Adama Barrow. Etter at andre vestafrikanske land truet med militær intervensjon, forlot han landet. Han gikk i eksil i Ekvatorial-Guinea.


== Referanser ==
Aksjon mot Atomkraft

Aksjon mot Atomkraft (AMA) er en norsk organisasjon som ble stiftet i 1974. Den var spesielt aktiv i midten av 1970-årene og frem til ca. 1978, da det var planer om å bygge kjernekraftverk i Norge. Aksjon mot Atomkraft oppstod i osloområdet etter at Norges vassdrags- og energidirektorat (NVE) hadde presentert sine planer om lokalisering av atomkraftverk i 1973. De fleste aktuelle lokaliseringsstedene fikk sine lokallag, og AMA med Karl Georg Høyer i spissen ble etter hvert ledende i kampen mot innføring av kjernekraftanlegg i Norge. Da planene om innføring av kjernekraft ble foreløpig forlatt i 1978, ble AMA mindre synlig, men organisasjonen ble ikke formelt nedlagt. 


== Kilder ==
AMA på Store norske leksikon
Karl A. Olsen

Karl Asbjørn Olsen (født 6. januar 1965 i Vestmanna) er en færøysk lærer og politiker.
Han var borgermester i Vestmanna kommuna fra 2005 til 2012 og viseborgermester fra 2013 til 2016. Han har hatt styreverv i Føroya Kommunufelag og i det interkommunale kraftselskapet SEV.Han var kandidat til Lagtinget for Sjálvstýrisflokkurin i 2008 og 2011 og for Framsókn i 2015.Olsen arbeidet innen offentlig forvaltning før han ble lærer ved den videregående skolen i Kambsdalur, der han underviser i færøysk. Olsen har hatt verv i lærernes organisasjoner.


== Referanser ==
Claire Holt

Claire Rhiannon Holt (født 11. juni 1988) er en australsk skuespiller, best kjent for sin rolle i TV-serien H2O: Just Add Water og Rebekah Mikaelson fra The Vampire Diaries og The Originals.


== Personlig liv ==
Claire Rhiannon Holt ble uteksaminert fra Stuartholme skole i Toowong (Brisbane, Queensland) ved utgangen av 2005. 
Hun er glad i sport, og liker svømming og volleyball. I tillegg er hun  en konkurransedyktig vannpolospiller og har svart belte i Tae-Kwon-Do. Som litt yngre likte hun å synge og var med i skolekoret. Hun liker det fortsatt. Claire Holt er en veldig aktiv, ung kvinne, men når hun ikke driver med idrett, liker hun å være med venner, shoppe, og er også glad i å spille piano og gitar, og å synge.
Claires yndlingsfilm er Little Miss Sunshine.
Nå for tiden bor Claire Holt i Los Angeles.
Hun er nå aktiv som rollen Rebekah i The vampire diaries


== Filmografi ==


== Referanser ==


== Eksterne lenker ==
(en) Claire Holt på Internet Movie Database 
(da) Claire Holt på Filmdatabasen 
(da) Claire Holt på Scope 
(fr) Claire Holt på Allociné 
(en) Claire Holt på AllMovie 
(en) Claire Holt hos Rotten Tomatoes 
(en) Claire Holt hos The Movie Database 
The Messengers 2: fugleskremselTrailer på FEARnet
Merrafjellet

Merrafjellet (sørsamisk: Mearroeåejjie) er et fjell i Lierne kommune i Trøndelag. Det har flere topper, hvorav den høyeste ligger 1 272 meter over havet, og er det 16. høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Referanser ==
VM i friidrett 1983 – Spydkast menn

Øvelsen Spydkast herrer ved VM i friidrett 1983 ble avholdt i Helsingfors, Finland den 10. august (kvalifikasjon) og den 12. august (finalen).
Norge var representert av Per Erling Olsen og han kom på 5.-plass.


== Resultater ==


=== Finale ===


=== Kvalifisering ===


==== Gruppe A ====
Avholdt onsdag 10. august 1983


==== Gruppe B ====


== Eksterne lenker ==
Results
IAAF Results
Nobrinfjellet

Nobrinfjellet (sørsamisk: Nåebrie) er et fjell i Røyrvik kommune i Trøndelag. Det har en høyde på 1 259 meter over havet og er det 17. høyeste fjellet i Nord-Trøndelag av fjellene med primærfaktor på minst 50 meter.


== Se også ==
Fjell i Trøndelag


== Referanser ==
Anthony Ervin

Anthony Ervin (født 26. mai 1981 i Burbank, California) er en amerikansk svømmer. Under Sommer-OL 2000 i Sydney ble han den første afro-amerikaner på det amerikanske olympiske svømmelandslaget. Under disse lekene vant Ervin gullmedalje på 50 m fri, og en sølvmedalje på 4 x 100 m fri stafett.
Han tok gull under Sommer-OL 2016.


== Referanser ==


== Eksterne lenker ==
Offisielt nettsted 
(en) Anthony Ervin – kategori av bilder, video eller lyd på Commons 
(en) Anthony Ervin – Olympics.com 
(en) Anthony Ervin – Olympic.org 
(en) Anthony Ervin – Olympedia 
(en) Anthony Ervin – Sports-Reference (OL-resultater – arkivert) 
(en) Anthony Ervin – USAs olympiske komité 
(en) Anthony Ervin – FINA 
(en) Anthony Ervin – swimrankings.net
Let’s Call the Whole Thing Off

«Let's Call the Whole Thing Off» er en amerikansk sang med melodi av George Gershwin og tekst av Ira Gershwin, som ble skrevet til filmen Skal vi danse (1937), hvor den ble introdusert av Ginger Rogers og Fred Astaire som en del av deres feirede danseduett på rulleskøyter.Sangen er mest kjent for sin «You like tomathos» og «I like tomatos» samt andre vers som sammenlikner deres ulike regionale dialekter. 
«Let's Call the Whole Thing Off» lå rangert på en 34.-plass på AFI's 100 Years... 100 Songs.


== Notable innspillinger ==
Ella Fitzgerald – Ella Fitzgerald Sings the George and Ira Gershwin Songbook (1959)
Fred Astaire med Johnny Green & His Orchestra (1937)


== Norsk versjon ==
Prima Vera skrev en humoristisk norsk tekst. På norsk bærer den tittelen «Grepa tolk». Den ble utgitt av Prima Vera på LP-platen Brakara (RCA Victor PL 40029) i 1978.


== På film ==
Versjonen med Ella Fitzgerald og Louis Armstrong ble anvendt i filmen When Harry Met Sally.


== Referanser ==